CELEX: 31988D0232
Language: el
Date: 1988-03-17 00:00:00
Title: 88/232/ΕΟΚ: Απόφαση της Επιτροπής της 17ης Μαρτίου 1988 που εξουσιοδοτεί την Ισπανία να υποβάλει σε ενδοκοινοτική επιτήρηση τις εισαγωγές αυτοκινήτων οχημάτων για τη μεταφορά επιβατών ή εμπορευμάτων, καταγωγής Ρουμανίας, τα οποία έχουν τεθεί σε ελεύθερη κυκλοφορία στην Κοινότητα (Το κείμενο στην ισπανική γλώσσα είναι το μόνο αυθεντικό)

Avis juridique important

|

31988D0232

88/232/ΕΟΚ: Απόφαση της Επιτροπής της 17ης Μαρτίου 1988 που εξουσιοδοτεί την Ισπανία να υποβάλει σε ενδοκοινοτική επιτήρηση τις εισαγωγές αυτοκινήτων οχημάτων για τη μεταφορά επιβατών ή εμπορευμάτων, καταγωγής Ρουμανίας, τα οποία έχουν τεθεί σε ελεύθερη κυκλοφορία στην Κοινότητα (Το κείμενο στην ισπανική γλώσσα είναι το μόνο αυθεντικό)  

Επίσημη Εφημερίδα αριθ. L 104 της 23/04/1988 σ. 0045 - 0046

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 17ης Μαρτίου 1988  που εξουσιοδοτεί την Ισπανία να υποβάλει σε ενδοκοινοτική επιτήρηση τις εισαγωγές αυτοκινήτων οχημάτων για τη μεταφορά επιβατών ή εμπορευμάτων, καταγωγής Ρουμανίας, τα οποία έχουν τεθεί σε ελεύθερη κυκλοφορία στην Κοινότητα  (Το κείμενο στην ισπανική γλώσσα είναι το μόνο αυθεντικό)  (88/232/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το πρώτο εδάφιο του άρθρου 115,  την απόφαση 87/433/ΕΟΚ της Επιτροπής της 22ας Ιουλίου 1987 σχετικά με τα μέτρα επιτήρησης και προστασίας που είναι δυνατόν να εξουσιοδοτηθούν να λάβουν τα κράτη μέλη κατ' εφαρμογή του άρθρου 115 της συνθήκης ΕΟΚ (1), και ιδίως τα άρθρα 1 και 2,  Εκτιμώντας:  ότι δυνάμει της αποφάσεως 87/433/ΕΟΚ τα κράτη μέλη δεν μπορούν να υποβάλλουν σε ενδοκοινοτική επιτήρηση τις εν λόγω εισαγωγές παρά μόνον με προηγούμενη άδεια της Επιτροπής·  ότι η ισπανική κυβέρνηση υπέβαλε στις 8 Μαρτίου 1988 αίτηση στην Επιτροπή των Ευρωπαϊκών Κοινοτήτων βάσει του άρθρου 2 της αποφάσεως 87/433/ΕΟΚ, στην οποία ζητούσε να εξουσιοδοτηθεί να υποβάλει σε ενδοκοινοτική επιτήρηση τα αυτοκίνητα οχήματα για τη μεταφορά επιβατών ή εμπορευμάτων που υπάγονται στις κλάσεις 8702, 8703 και 8704 της συνδυασμένης ονοματολογίας, καταγωγής Ρουμανίας, και που έχουν τεθεί σε ελεύθερη κυκλοφορία στα υπόλοιπα κράτη μέλη·  ότι η Ισπανία εξακολουθεί να υποβάλλει σε ποσοτικούς περιορισμούς τις εν λόγω εισαγωγές, καταγωγής Ρουμανίας, σύμφωνα με το άρθρο 2 παράγραφος 1 του κανονισμού (ΕΟΚ) αριθ. 3420/83 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 2273/87 (3)·  ότι υπάρχουν διαφορές στους όρους στους οποίους υποβάλλονται οι εισαγωγές αυτές στα κράτη μέλη· ότι οι διαφορές αυτές ενδέχεται να προκαλέσουν στρεβλώσεις του εμπορίου, που απειλούν να επιδεινώσουν ή να δημιουργήσουν δυσκολίες στην εν λόγω ισπανική βιομηχανία·  ότι οι ισπανικές αρχές γνωστοποίησαν στην Επιτροπή ότι από τις αρχές της χρονιάς διαπιστώθηκε έμμεση διακίνηση των εν λόγω προϊόντων καταγωγής Ρουμανίας, που έχουν τεθεί σε ελεύθερη κυκλοφορία στα άλλα κράτη μέλη, προς την Ισπανία·  ότι η Επιτροπή εξέτασε την αίτηση της ισπανικής κυβέρνησης και ότι από την ανάλυση αυτή προκύπτει ότι η παρατηρούμενη στρέβλωση του εμπορίου ενδέχεται να επεκταθεί ακόμη περισσότερο και να δημιουργήσει προβλήματα ή να επιδεινώσει τις οικονομικές δυσχέρειες που αντιμετωπίζει ο εν λόγω τομέας·  ότι υπό τις συνθήκες αυτές θα πρέπει να υπάρξει πλήρης ενημέρωση σχετικά με τις προβλεπόμενες εισαγωγές, και ότι για το σκοπό αυτό οι εν λόγω εισαγωγές, καταγωγής Ρουμανίας, θα πρέπει να υποβάλλονται σε προηγούμενη ενδοκοινοτική επιτήρηση σύμφωνα με το άρθρο 2 της απόφασης 87/433/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το Βασίλειο της Ισπανίας εξουσιοδοτείται να υποβάλει μέχρι τις 31 Δεκεμβρίου 1988 σε ενδοκοινοτική επιτήρηση, σύμφωνα με το άρθρο 2 της απόφασης 87/433/ΕΟΚ τις εξής εισαγωγές:  1.2.3 //  //  //  // Κωδικός ΣΟ   // Περιγραφή εμπορευμάτων   // Χώρα καταγωγής   //  //  //  // 8702  8703  8704   // Αυτοκίνητα οχήματα για τη μεταφορά επιβατών ή εμπορευμάτων   // Ρουμανία   //    //   //  Άρθρο 2  Η παρούσα απόφαση απευθύνεται στο Βασίλειο της Ισπανίας.  Βρυξέλλες, 17 Μαρτίου 1988.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 238 της 21. 8. 1987, σ. 26.  (2) ΕΕ αριθ. L 346 της 8. 12. 1983, σ. 6.  (3) ΕΕ αριθ. L 217 της 6. 8. 1987, σ. 1.